  Майя Бывальцева Удмуртиын улӥсьёс пӧлысь куиньмос люкетэз, со 496 сюрс адями, грипплэсь прививка пуктӥзы. Со сярысь ивортэ Роспотребнадзорлэн элькунъя управлениез. Грипп но паласькись лек вирус черлык вӧлмонлы эмъюртъёс оглом дась. Эмъян ужъюртъёсын 518 сюрслэсь трос маскаос дасямын (со кулэезлэсь 168 процент), нош вируслы пумит эмъюмъёс толсур кутсконлы кулэезлэсь 75 процентэз вал. Со сяна, эмъюртъёсын гриппен но паласькись лек вирус черлыкен висисьёс понна койкаос дасязы, секытэн кышномуртъёсты кулэ дыръя интыяны эмъяськонниосты пусйизы. Паласькись висёнъёсъя ёзэтъёсын 612 адями ужа, кулэ луиз ке, 1 сюрс 144 эмчиосты ватсаны быгатозы. Ӧнерчиосын дышетон семинаръёс ортчытӥзы ни. Эмчиослэн верамзыя, таяз арын Удмуртиын грипп но паласькись лек вирус черлык тужгес паськыт вӧлмоз толшор шорын. Тегъёс: Тазалык Роспотребнадзор висён Удмуртия грипп  